CELEX: 62012TN0071
Language: fi
Date: 2012-02-17 00:00:00
Title: Asia T-71/12: Kanne 17.2.2012 — Meskarian v. neuvosto

14.4.2012   
            
            
               FI
            
            
               Euroopan unionin virallinen lehti
            
            
               C 109/28
            
         Kanne 17.2.2012 — Meskarian v. neuvosto
   (Asia T-71/12)
   2012/C 109/57
   Oikeudenkäyntikieli: englanti
   
      Asianosaiset
   
   
      Kantaja: Mohammed Reza Meskarian (Lontoo, Yhdistynyt kuningaskunta) (edustajat: solicitor S. Zaiwalla, solicitor P. Reddy ja solicitor F. Zaiwalla, D. Wyatt, QC ja barrister R. Blakeley)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan päätöksen 2011/783/YUTP (1) liitteessä olevan taulukon A 13 kohdan ja asetuksen N:o 1245/2011 (2) kantajaa koskevilta osin;
            
         
               —
            
            
               toteamaan, ettei neuvoston päätöksen 2010/413/YUTP (3) 19 artiklan 1 kohdan b alakohtaa ja neuvoston asetuksen (EU) N:o 961/2010 (4) 16 artiklan 2 kohtaa sovelleta kantajaan;
            
         
               —
            
            
               toteamaan, että riidanalaiset toimet kumotaan välittömin vaikutuksin huolimatta siitä, mitä Euroopan unionin tuomioistuimen peruskirjan 60 artiklan 2 kohdassa määrätään; ja
            
         
               —
            
            
               velvoittamaan neuvoston maksamaan tästä kanteesta aiheutuvat kulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa viiteen kanneperusteeseen.
   
               1)
            
            
               Ensimmäisen kanneperusteen mukaan Euroopan unionin neuvostolla ei ole toimivaltaa määrätä varojen jäädyttämistä ja matkustuskieltoa yhteisen ulko- ja turvallisuuspolitiikan (YUTP) nojalla tilanteessa, joka on Euroopan unionin sisäinen.
            
         
               2)
            
            
               Toisen kanneperusteen mukaan neuvoston päätöksen 2010/413/YUTP ja neuvoston asetuksen (EU) N:o 961/2010 perusteet luetteloon merkitsemiselle eivät täyty kantajan osalta.
            
         
               3)
            
            
               Kolmannen kanneperusteen mukaan rajoittavien toimenpiteiden kohdistamisella kantajaan loukataan selvästi kantajan perus- ja ihmisoikeuksia, ja se on lisäksi vastoin suhteellisuusperiaatetta.
            
         
               4)
            
            
               Neljännen kanneperusteen mukaan vastaaja laiminlöi menettelylliset velvollisuutensa ja loukkasi kantajan puolustautumisoikeuksia, kun se kohdisti kantajaan rajoittavia toimenpiteitä.
            
         
               5)
            
            
               Viidennen kanneperusteen mukaan myös kantajan merkitseminen luetteloon on kumottava siltä osin kuin joko Persia International Bankin tai Bank Mellat'n vastaavat kumoamiskanteet hyväksytään.
            
         
      (1)  Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta 1.12.2011 annettu neuvoston päätös 2011/783/YUTP (EUVL L 319, 2.12.2011, s. 71).
   
      (2)  Iraniin kohdistuvista rajoittavista toimenpiteistä annetun asetuksen (EU) N:o 961/2010 täytäntöönpanosta 1.12.2011 annettu neuvoston täytäntöönpanoasetus (EU) N:o 1245/2011 (EUVL L 319, 2.12.2011, s. 11).
   
      (3)  Iraniin kohdistuvista rajoittavista toimenpiteistä ja yhteisen kannan 2007/140/YUTP kumoamisesta 26.7.2010 annettu neuvoston päätös 2010/413/YUTP (EUVL 2010 L 195, s. 39).
   
      (4)  Iraniin kohdistuvista rajoittavista toimenpiteistä ja asetuksen (EY) N:o 423/2007 kumoamisesta 25.10.2010 annettu neuvoston asetus (EU) N:o 961/2010 (EUVL 2010 L 281, s. 1).